**О Т Ч Е Т**за дейността на Народно читалище „Пробуда - 1927г.“
с. Калековец, община Марица, област Пловдив
за изминалата 2022г.

 Със всяка една изминала година, както и с всяко едно десетилетие младите стават все по можещи, знаещи, информирани и обучаващи се с по нови техники и модернизации. Но въпреки това в нашата институция се опитваме да съхраним миналото и да го приобщим към бъдещето. Всяка година преминала успешно, за нас е важна и ценна, защото сме успели да направим така че всеки един човек, докоснал се до богатството на българските традиции, обичаи, изкуство и цялото ни културно наследство да го помни в душата си и да го предава на децата и внуците си.
 Нашето читалище, както и всяко друго в страната, съчетава най – разнообразни по своя характер дейности в

една сграда.
 Основна дейност на читалището е библиотечната дейност. Библиотеката на НЧ „Пробуда – 1927г.“ се намира на вторият етаж в най-приятната и осветена от слънцето целодневно част. Това допринася за уютната обстановка, в която нашите посетители да се чувстват приятно. Библиотечното помещение се отоплява с климатик, който е в голям плюс за комфорта на нашите читатели, които се задържат за по-дълго време избирайки, своята книга или търсейки нужната им информация. В библиотеката има компютър, както и мултифунционално устройство, включващо скенер, принтер и ксерокс в едно. Достъпен за нашите посетители е и безжичен интернет.

Фондът се състои от общо 8748 библиотечни документа. За изминалата година новопридобитите библиотечни документи са на брой 1109, от които новозакупените са 65, а дарените 972.Имаме спечелен проект за книги,които са 82бр., а тяхната стойност е 1000лв.В рамките на годината имахме много дарения от читатели на книги ,които са от личната им библиотека и такива,които са закупени и дарени специално на нашата библиотека. Новозакупените книги са според нуждите на нашите читатели с цел да ги задържим да се върнат отново при нас. От бюджета ни са заделени 500.68лв,а дарените книги са на стойност 9412,78лв.През последните години фондът не е пречистван от остарели и захабени книги,затова през тази година са отчислени общо 1590бр.библиотечни данни.

През 2022г. читателите на библиотеката са 99, а за предходната година са 97, с 2 повече от предходната. Посещаемостта на библиотеката от деца до 14г. възраст е почти колкото тази от лица над 14г. Това се забелязва по броя на заетите книги от по-малките ни читатели. Общата посещаемост на библиотеката е 2700 посещения при население 2740 души. За сметка на това обаче се наблюдава спад в читаемостта.

 Абонамента на библиотеката се състои от
в-к „Телеграф“; „Журнал за жената“; „Кулинарен журнал“, детско списание „Бърборино“. Стойността на абонамента е около 650лв годишно.
 Нашите посетители са най-разнообразни и различни личности. Някои от тях идват,за да видят днешния вестник, други за да използват ксерокс, принтер и други размножителни услуги.Създаваме профили във Фейсбук,изготвяме CV на хора,търсещи работа.Наблюдава се покачване на хората, които принтират свои документи относно самолетни билети, документи за работа или други важни лични данни и формуляри. Те доста честно носят свои преносими устройства снабдени с памет или желаят принтиране директно от тяхното мобилно устройство, за което нашият библиотекар се грижи да бъде възможно и успешно.
 Други от нашите посетители са родителите изчакващи своите деца от различните занимания, които предлага нашето читалище, като например Школа по пиано, танци, пеене и др.
 Доста често имаме и посетители дошли просто за разговор относно вълнуващите и присъстващи в ежедневието ни факти и събития /стачки, пенсии, филми, предстоящи събития, природни бедствия и др./

Читалището и библиотеката в частност работиха в синхрон с училището и детската градина.Предизвикахме интерес у децата и понякога след училище идват да гледат книжки или просто да рисуват.
 През изминалата 2022г. в библиотеката са направени 47 справки, свързани с търсене и набиране на текст, обхващащи над 100 заглавия и имена на известни личности, или свързани с документи за работа и др.
 Библиотекарят се грижи редовно да информира читателите за новозакупени книги, интересни предстоящи събития, бележити дати свързани с културни и исторически събития или честване на годишнини от рождение или смърт на известни световни личности свързани с най-различни сфери, публикувайки всичко на страницата на читалището в Facebook. Във фоайето на читалището се правят витрини по повод различни чествания на бележити дати.

 През 2022г.
 Библиотеката на читалището участва дейно във всички културни масови мероприятия и участия на фестивали на самодейните колективи към читалището. През изминалата година това са:

- Бабинден – 21 Януари
-Трифон Зарезан – 14 Февруари
- Тържествен концерт обединяващ няколко празника:
-1-ви март – Ден на самодееца
-1-ви март – Баба Марта
-1-ви март – Сирни Заговезни
-3-ти март – Национален празник на РБ

-21-28 март –работилничка за изработване на мартенички,които в последствие са разпродадени на базар
-21.03-Посрещане на Първа пролет в с.Патриарх Евтимово

-26.03-„Празник на Цалапишки бабек и вино”.

-16.04-Пресъздаване на обичая „Лазаруване“-обходено е цялото село

-17.04-Благотворителна изложба на творби/картини на момичета от с.Калековец

-21.04-Творческа работилница на Читателски клуб „Сладките дръндьовци“,ДЮТС „Тракийци“и Лазарската група с гост художници,свързана с изработка на Великденска украса и боядисване на яйца

-14.05-„На мегдана за колана“-с.Марково

-21.05-Участие в църковния празник в с.Патриарх Евтимово

-24.05-Празничен концерт „Събор на с.Калековец“

-03-05.06-Народен събор Пловдив

-16ти международен фолклорен фестивал „Песни и танци без граници“

-04.06-Участие на ТК Калековец в Десети Балкански шампионат по фолклор „Евро Фолк-Жива вода“2022

-11.06-Фолклорен фестивал „Помним,за да предадем“ –с.Крумово

-25.06.-НФФ „Петровско надиграване“-с.Ягодово

-26.06-Традиции и памет-Пловдив

-02.07-„От извора“-с.Труд

-15-17.07-„Орфееви таланти“ Пловдив

-24.09-„По терлици и шевици“ с.Царацово

-Участие на 19-ти „Черноморски събор Еврофолк 2022“ в Китен провел се на 01-06 Септември.

-На 16.12.2022 читалището празнува своя 95 годишен юбилей със концерт в голямата зала.Участваха всички наши самодейни състави и Женски Битов Хор,деца от училището и детската градина.Накрая на тържеството бяха раздавани подаръци на децата и лакомства от Дядо Коледа и Снежанка.

-24/25.12 –Коледарска група обходи селото и още две села да пожелае здраве и берекет на живущите в тези населени места
 През изминалата 2022година се извършиха ремонтни дейности в читалищната сграда,като бяха подменени изцяло всички дограми в сградата.Бившата Ритуална зала се превърна в музей,където са изложени,дарени от жителите на селото,автентични старинни носии и предмети от бита.

 Една от неизползваемите стаи се ремонтира и обособи като детска читалня и вече представлява голям интерес за малките читатели.Ученици от предучилищна група я посетиха няколко пъти,както и деца от втори и четвърти клас.Поставен е климатик и е отоплена,благодарение на дарител!Част от обзавеждането също е от дарители! Дейността на библиотеката и читалището се води от библиотекаря и секретаря. Тази дейност се следи и заслушва от Читалищното настоятелство, както и на отчетните събрания.
 Читалищния персонал е участвал следните обучения:
1. Практикум за начинаещи библиотекари без библиотечна правоспособност.
2.Семинар „Привличане на нови потребители в библиотеката“

 Читалището участва в два проекта, единият от които е одобрен от Държавен фонд „Земеделие“ адругия от Министерство на културата. Също така се участва и в обучения провеждани от МИГ Марица свързани с отчетите и писането на проектите.
 Благодарим на Методичен отдел, че ни канят на работните срещи в годината и винаги са на среща при нужда от помощ по даден библиотечен въпрос.

16.01.2023г. Изготвил отчета:……………
с. Калековец П.Тончева /библиотекар

 ………………………………………..
 С. Тошева /секретар

 ……………………………………….

 Й.Хаджийска/председател